EkBass/fiwiki-20250220-pages-articles huggingface dataset:
Amerikanharakka

Amerikanharakka (Pica hudsonia) on Pohjois-Amerikassa elävä varisten heimoon kuuluva varpuslintu. __NOTOC__ == Tuntomerkit == Amerikanharakka on väriltään mustavalkoinen ja muistuttaa eurooppalaista harakkaa. Amerikanharakka on 45–60 senttimetriä pitkä ja painaa 145–210 grammaa. Pyrstö on linnun kokoon nähden melko pitkä: 23–32 cm. Lajin tavallisin ääni on nenäsointinen "chug-chug- chug". == Pesintä == Amerikanharakan parisuhde on elinikäinen. Sen pesintäaika alkaa maaliskuun lopulla ja jatkuu heinäkuun alkuun. Se pesii kerran vuodessa, mutta jos ensimmäinen pesintä epäonnistuu, pari yrittää uusintapesintää. Amerikanharakka tekee löyhän, mutta suuren pesänsä oksista, risuista, mudasta, heinästä ja vastaavista materiaaleista. Pesäkuppi päällystetään pehmeillä aineksilla. Molemmat sukupuolet osallistuvat rakentamiseen. Naaras munii kerralla kuusi tai seitsemän munaa, joita se hautoo 16–18 päivää. Koiras ruokkii naarasta muninnan aikana. Vanhemmat ruokkivat poikasia kaksi kuukautta, minkä jälkeen nuoret harakat liittyvät muiden nuorten yksilöiden joukkoon. == Ravinto == Amerikanharakka on kaikkiruokainen. Se syö hyönteisiä, raatoja, munia, jyrsijöitä, marjoja, siemeniä ja pähkinöitä, mutta ruoan käydessä vähiin myös jätteitä. Joskus se saattaa myös laskeutua suuren eläimen kuten hirven tai naudan päälle nokkiakseen siinä loisivia punkkeja ravinnokseen. == Aiheesta muualla == *ITIS: Pica hudsonia Luokka:Varikset
Store Jægervasstinden

Store Jægervasstinden on Skandien Lyngsalpenen osaan kuuluva vuorenhuippu Yykeän kunnassa, Norjassa. Huipun korkeus merenpinnan tasosta on 1 543 metriä. Ensimmäisinä huipulle kiipesivät brittiläiset Geoffrey Hastings, William Cecil Slingsby ja Walter Perry Haskett-Smith sekä norjalainen Elias Hogrenning vuonna 1898. == Lähteet == == Aiheesta muualla == * Kuvia ja hieman tietoa, Geir Jenssen 2006 Luokka:Yykeä Luokka:Tromssan läänin vuoret Luokka:Skandit
Lille Jægervasstinden

Lille Jægervasstinden on Skandien Lyngsalpenen osaan kuuluva vuorenhuippu Yykeän kunnassa, Norjassa. Huipun korkeus merenpinnan tasosta on 1 400 metriä. Ensimmäisinä huipulle kiipesivät Aubrey Le Blond, Emil Imboden ja Josef Imboden kesällä 1899. == Lähteet == == Aiheesta muualla == * Kuvia ja hieman tietoa, Geir Jenssen 2006 Luokka:Yykeä Luokka:Tromssan läänin vuoret Luokka:Skandit
Nezahualcóyotl

thumb|left|200 px|Stadion Estadio Neza 86 Nezahualcóyotl on kaupunki Meksikossa, Estado de Méxicon osavaltiossa. Asukkaita kaupungissa on 1 140 528. Kaupungin nimi tarkoittaa nahuatliksi paastoavaa kojoottia. ==Lähteet== Luokka:Meksikon kaupungit Luokka:México (osavaltio)
Brighton Pier

Brighton Marine Palace and Pier tai Brighton Pier Brightonissa sijaitseva laituri, jolla on mm. huvipuistolaitteita, kauppoja, pelihalleja, ravintoloita. Nykyistä Brighton Pieriä kutsuttiin aiemmin Palace Pieriksi, mutta sen käytöstä on luovuttu. Brighton Pier avattiin yleisölle vuonna 1899. Brightonissa on myös vanhan, Länsilaiturin jäännökset. Länsilaituri paloi maaliskuussa 2003. == Lähteet == ==Aiheesta muualla== *Brighton Pierin viralliset sivut Luokka:Brightonin rakennukset ja rakennelmat
Mother Focus

Mother Focus on alankomaalaisen Focus-yhtyeen lokakuussa 1975 julkaistu studioalbumi. ==Kappaleet== ==Kokoonpano== *Thijs van Leer - kosketinsoittimet, huilu, laulu *Jan Akkerman - kitara *Bert Ruiter - bassokitara *David Kemper - rummut *Colin Allen - rummut kappaleessa "I Need a Bathroom" ==Lähteet== Luokka:Focuksen albumit Luokka:Vuoden 1975 albumit
Wolfsthal

Wolfsthal on kunta Itävallan itäosassa Ala-Itävallan osavaltiossa. Vuoden 2019 arvion mukaan siellä asui 1 094 asukasta. Kunnan koko on 21,8 neliökilometriä, josta 48 prosenttia on metsää. Wolfsthal on vanha teollisuuskylä Tonavan varrella. Ensimmäinen maininta Wolfsthalista on vuodelta 1083. Viime aikoina slovakialaisia on muuttanut kaupunkiin johtuen Bratislavan läheisyydestä. Tästä syystä kaupungin väkiluku on kasvanut vuoden 2001 750 henkilöstä vuoden 2019 1 094 henkilöön. == Lähteet == == Aiheesta muualla == * http://www.wolfsthal.at viralliset sivut Luokka:Ala-Itävallan kunnat
Foxborough

Foxborough on kunta Yhdysvalloissa, Massachusettsin osavaltiossa. Kunnan asukasluku on 16 298. Se sijaitsee noin 35 kilometrin päässä Bostonista. Kunnasta ovat kotoisin NFL-seura New England Patriots sekä jalkapalloseura New England Revolution. == Lähteet == == Aiheesta muualla == Luokka:Massachusettsin kunnat Luokka:Norfolkin piirikunta
Villen taikasaappaat

Villen taikasaappaat () on brittiläinen lapsille suunnattu piirrossarja. Sarjan on tehnyt Hibbert Ralph Entertainment. Ensimmäisen kerran se esitettiin BBC:llä vuonna 1994. Suomessa sarjaa on esitetty Yle TV2:ssa. Sarjassa Villen äiti ostaa Villelle saappaat, jotka osoittautuvat taikasaappaiksi. Ville voi toivoa itsensä, vaikka menneisyyteen saappaiden avulla. Jaksoja on 26 ja yhden jakson kesto on 5 minuuttia. Kertojan suomalaisena äänenä toimi näyttelijä Rainer Kaunisto. ==Lähteet== * http://www.toonhound.com/willwish.htm Luokka:Brittiläiset animaatiosarjat Luokka:1990-luvun piirrossarjat Luokka:BBC:n televisio-ohjelmat
Järvenpään ortodoksinen kirkko

Järvenpään ortodoksinen kirkko eli Jumalansynnyttäjän kazanilaisen ikonin kirkko sijaitsee Järvenpään Pöytäalhon kaupunginosassa Kartanon koulua vastapäätä. Kirkko kuuluu Helsingin ortodoksiseen seurakuntaan ja valmistui vuonna 1980. Kirkon suunnitteli Ivan Kudrjavzev ja sen kattomaalaukset on tehnyt Juri Mitroshin. Kirkko on pyhitetty Kazanin Jumalanäidin ikonin mukaan kuten sen edeltäjätkin eli Terijoen ortodoksinen kirkko ja Järvenpään tilapäinen ortodoksinen kirkko. == Lähteet == Luokka:Suomen ortodoksiset kirkkorakennukset Luokka:Helsingin ortodoksinen seurakunta Luokka:Pöytäalho Luokka:Järvenpään kirkkorakennukset Luokka:Suomen kivikirkot
Inga

Inga on naisen etunimi, Inge-nimen naispuolinen vastine, joka on käytössä muun muassa Saksassa, Venäjällä ja Skandinavian maissa. Suomessa nimi Inga oli vuoden 2019 loppuun mennessä annettu Digi- ja väestötietoviraston tietojen mukaan 4 570 henkilölle. Nimeä ei ole suomen­kielisessä nimipäiväkalenterissa, mutta suomen­ruotsalaisen kalenterin mukaan Ingan nimipäivä on 20. kesäkuuta. ==Tunnettuja Inga-nimisiä== * Inga Abitova (s. 1982), venäläinen kestävyysjuoksija * Inga Arpalahti (1912–1999), suomalainen runoilija * Inga Arshakyanner (s. 1980), armenialainen laulaja * Inga-Brita Castrén (1919–2003), suomalainen teologi * Inga Dambe (s. 1977), latvialainen suunnistaja * Inga Ravna Eira, Iŋgos-Máhte Iŋgá (s. 1948), norjansaamelainen kirjailija, kääntäjä ja opettaja * Ingá-Máret Gaup-Juuso (s. 1978), suomensaamelainen laulaja, joikaaja, näyttelijä ja porotilallinen * Inga Gentzel (1908–1991), ruotsalainen pika- ja keskimatkojen juoksija * Inga Guttorm (s. 1950), saamelainen opettaja, oppikirjojen laatija ja kääntäjä * Inga Ravna Eira, Iŋgos-Máhte Iŋgá (s. 1948), norjansaamelainen kirjailija, kääntäjä ja opettaja * Inga Jasinskaja-Lahti (s. 1971), suomalainen sosiaalipsykologi * Inga Juuso (1945–2014), norjansaamelainen joikaaja * Inga Kaukola (1916–2013), suomalainen runoilija * Inga Landgré (1927–2023), ruotsalainen näyttelijä * Inga-Liisa Laukka (1918–2008), suomalainen näyttelijä * Inga Linna (s. 1995), suomalainen moukarinheittäjä * Inga Lindqvist, Inga Brogren (1915–2001), suomenruotsalainen kirjailija * Inga Magga (s. 1983), suomalainen thainyrkkeilijä ja esikoiskirjailija * Inga Mylläri (1927–1957), suomalainen rikoksen uhri * Inga Nielsen (1946–2008), tanskalainen oopperalaulaja, sopraano * Inga Nyman (1910–2002), suomenruotsalainen runoilija * Inga-Lill Nyqvist (1931–2022), suomalainen pika- ja keskimatkojen juoksija * Inga Orekhova (s. 1989), ukrainalais- itävaltalainen koripalloilija * Inga Peters (s. 1986), saksalainen pop- laulaja, taiteilijanimeltään Ina Colada * Inga ”Ine” Schäffer, o.s. Mayer- Bojana (1923–2009), itävaltalainen kuulantyöntäjä * Inga Sulin (s. 1945), suomalainen näyttelijä ja laulaja * Inga Swenson (1932–2023), yhdysvaltalainen näyttelijä * Inga Sæland (s. 1959), islantilainen poliitikko * Inga-Britt Söderberg (1935–2019), Miss Suomi ja Miss Eurooppa 1955 * Inga Thommessen (1956–2020), norjalainen iskelmälaulaja * Inga Marte Thorkildsen (s. 1976), norjalainen poliitikko ja ministeri * Inga Tidblad (1901–1975), ruotsalainen näyttelijä * Inga Voronina, o.s. Artamonova (1936–1966), venäläinen pikajuoksija * Inga-Britt Wik (1930–2008), suomenruotsalainen kirjailija ja runoilija * Inga Emilia Wirtzen, Emmi Murto (1876–1966), suomalainen työväenliikkeen vaikuttaja ja kunnallispoliitikko * Varteigin Inga () (k. 1234), Norjan kuningas Haakon IV Haakoninpojan äiti == Lähteet == == Aiheesta muualla == Luokka:Etunimet
Stanford (Kalifornia)

Stanford on väestönlaskennallinen asuinpaikka (CDP) Santa Claran piirikunnassa, Kalifornian osavaltiossa Yhdysvalloissa. Sen väkiluku oli vuoden väestönlaskennassa 13 809. Stanfordin yliopisto sijaitsee alueella. == Väestö == Alueen asukkaista 56,68 prosenttia on valkoisia, 27,73 prosenttia aasialaisia, 3,87 prosenttia afroamerikkalaisia ja 0,33 prosenttia intiaaneja. Asukkaista 21,24 prosenttia ei ole Yhdysvaltain kansalaisia. Alueen väestön keski-ikä on 22,4 vuotta. ==Kuvia Stanfordista== Tiedosto:Stanford University from Hoover Tower - panoramio (1).jpg|Stanfordin yliopisto. Tiedosto:The Dish radio telescope - panoramio.jpg|Radioteleskooppi Stanfordissa. Tiedosto:Stanford art museum - panoramio.jpg|Taidemuseo. ==Lähteet== ==Aiheesta muualla== Luokka:Kalifornian väestönlaskennalliset asuinpaikat Luokka:Santa Claran piirikunta
Kynsisieni

Kynsisieni eli kynsisilsa on kynnen sieni-infektio, joka ei ole hengenvaarallinen ja harvoin aiheuttaa haittaa. Kynsisieni saattaa toimia infektioporttina bakteereille, jotka saattavat aiheuttaa esimerkiksi ihonalaisia tulehduksia, nestemuodostusta sekä mätää. Ennen kaikkea kynsisieni on esteettinen ongelma. == Oireita == Kynsisientä esiintyy yleisimmin varpaankynsissä. Sormien kynsissä kynsisientä tavataan harvoin. Kynsisienitartunta kynnen alla ja kynnessä saa aikaan värjäytyneen, paksuuntuneen kynnen, joka saattaa myöhemmin ajan kuluessa irrota. == Aiheuttaja== Kynsisienien aiheuttajia ovat silsasienet eli dermatofyytit, joita ovat Trichophyton-, Microsporum- ja Epidermophyton-sukujen lajit. Harvemmin infektion aiheuttavat homeet taikka hiivat, joiden osuus infektioista on alle 10 prosenttia. == Aiheesta muualla == * Kynsisieni, Terveysportti.fi *Terveysportti: Ihon, hiusten ja kynsien sieni-infektiot: näytteiden otto, diagnostiikka ja vastauskäytäntö Luokka:Kynnet Luokka:Ihotaudit Luokka:Sienitaudit Luokka:Seulonnan keskeiset artikkelit
Bob Bailey

Bob Bailey -nimisiä henkilöitä ovat: * Bob Bailey, yhdysvaltalainen näyttelijä * Bob Bailey, kanadalainen jääkiekkoilija * Bob Bailey, yhdysvaltalainen baseball-pelaaja
Kari Ahonen

Kari Pekka Ahonen (s. 31. elokuuta 1966 Kuopio) on suomalainen kilpakävelijä. Hän edusti Korson Kaikua ja häntä valmensi Immo Rintala. Ahonen edusti Suomea Splitin EM-kilpailuissa 1990. Hän sijoittui 20 kilometrin kilpailussa 14:nneksi ajalla 1.28.57, mutta keskeytti 50 kilometrin kilpailun. Hän edusti Suomea kahdessa maaottelussa sijoittuen parhaimmillaan kolmanneksi 5 000 metrillä ulkoratamaaottelussa Tampereella 1987. Ahonen saavutti SM- kilpailuissa 20 kilometrillä kultaa 1989, 1990 ja 1993, hopeaa 1988 ja 1991 sekä pronssia 1986. 50 kilometrillä hän sai kultaa 1989 ja 1990 sekä hopeaa 1988. Sisäratojen SM-kilpailuissa hän saavutti 5 000 metrin kävelyssä kultaa 1989 ja pronssia 1988 ja 1990. Ahonen valmensi kävelijä Jarkko Kinnusta vuosina 1999–2015. ==Henkilökohtaiset ennätykset== ===Ulkoradat=== Laji Aika Paikka Päivä 3 000 m kävely 11.19,52 Helsinki 9. kesäkuuta 1989 5 000 m kävely 19.51,58 Imatra 28. heinäkuuta 1988 10 000 m kävely 41.14,1 Mynämäki 21. heinäkuuta 1993 20 000 m kävely 1.25.39,0 Bergen 28. huhtikuuta 1991 10 km kävely 41.30 Tampere 2. heinäkuuta 1989 20 km kävely 1.23.29 Tampere 2. heinäkuuta 1989 30 km kävely 2.13.24 Eura 11. syyskuuta 1988 50 km kävely 3.57.23 Tuusula 2. syyskuuta 1989 ===Sisäradat=== Laji Aika Paikka Päivä 5 000 m kävely 20.14,96 Tampere 28. tammikuuta 1989 == Lähteet == Luokka:Suomalaiset kävelijät Luokka:Vuonna 1966 syntyneet Luokka:Elävät henkilöt
Bob Bourne

thumb|Bob Bourne Bob Bourne (s. 21. kesäkuuta 1954 Netherhill, Saskatchewan) on entinen jääkiekkoilija, jonka ammattilaisura NHL:ssä kesti vuodesta 1974 vuoteen 1988. Vasen laitahyökkääjä Bob Bourne saavutti suurimmat menestyksensä 1980-luvun alussa liigan mahtijoukkueeksi kohonneen New York Islandersin riveissä. == Uran tilastot == Runkosarja Pudotuspelit Kausi Joukkue Liiga O TM AM P PIM O TM AM P PIM 1974–1988 Season Highs NHL 80 35 42 76 77 21 10 20 28 36 14 kautta Ura yhteensä NHL 964 258 324 582 605 139 40 56 96 108 O = Ottelut TM = Tehdyt maalit AM = Autetut maalit; maalit, joita pelaaja ei tehnyt, mutta joihin hän vaikutti P = Pisteet PIM = Rangaistusminuutit == Saavutuksia ja palkintoja == * Stanley Cup 1980, 1981, 1982, 1983 * Sports Illustrated -lehden Sportsmen of the Year -arvo 1987 * Bill Masterton Trophy 1988 * 2006 New York Islanders jäädytti Bournen pelinumeron 14 == Aiheesta muualla == * http://www.hockeydb.com/ihdb/stats/pdisplay.php?pid=518 * http://www.bobbournerealty.com/bob_bourne_family.htm Luokka:Kanadalaiset jääkiekkoilijat Luokka:Bill Masterton Memorial Trophy -voittajat Luokka:Kansas City Scoutsin varaamat pelaajat Luokka:Vuonna 1954 syntyneet Luokka:Elävät henkilöt
ABEC

ABEC-luokitusjärjestelmää käytetään luokittelemaan laakereiden kestävyyttä ja tarkkuutta ja sen kehitti amerikkalaisen Anti-Friction Bearing Manufacturers Association:in (AFBMA) standardointikomitea Annular Bearing Engineer Committee (ABEC). Järjestelmän mukaan laakerit luokitellaan viiteen luokkaan parittomilla luvuilla numerosta 1 numeroon 9: *ABEC 1 *ABEC 3 *ABEC 5 *ABEC 7 *ABEC 9 Mitä suurempi luokan numero on, sitä tarkempi ja kalliimpi on laakeri. ABEC-luokitus ei kuitenkaan itsessään määrittele, kuinka nopeasti laakeri voi pyöriä, mutta se kertoo, kuinka kitkattomasti laakeri pääsee pyörimään. Järjestelmällä on tarkoitus luokitella 608-kokoisia sekä Okuma Komado -hyrräkelan laakereita. == Lähteet == ==Aiheesta muualla== * Ball Bearings ABEC Standard Tolerances Luokka:Laakerit
Bob Nystrom

Bob ”Bobby” Nystrom (alk. Robert Thore Nyström; s. 10. lokakuuta 1952 Tukholma) on ruotsalais-kanadalainen entinen jääkiekkoilija, joka pelasi NHL- seura New York Islandersissa vuosina 1972–1986. Nyströmin ollessa nelivuotias hänen perheensä muutti Ruotsista Kanadaan. Hän pelasi juniorina Kamloops Rocketsin joukkueessa ja siirtyi New York Islandersiin syksyllä 1972. Bob Nystrom pelasi 900 NHL-ottelua New York Islandersissa ja voitti joukkueensa mukana neljä Stanley Cup -finaalia. Hänen uransa huippu oli voittomaalin tekeminen kuudennessa loppuottelussa jatkoajalla keväällä 1980. Pisteiden valossa Nystromin paras kausi oli 1977–1978, jolloin hän keräsi 30 maalia ja 29 syöttöä 80 ottelussa. ==Lähteet== * * Luokka:Kanadalaiset jääkiekkoilijat Luokka:Kanadanruotsalaiset Luokka:New York Islandersin varaamat pelaajat Luokka:Vuonna 1952 syntyneet Luokka:Elävät henkilöt
Petri Torniainen

Petri Juhani Torniainen (s. 8. maaliskuuta 1965 Mäntyharju) on suomalainen kuulantyöntäjä. Hän edusti vuoteen 1987 saakka Kuusankosken Kisaa, sen jälkeen vuoteen 1992 Karhulan Veikkoja ja sitten taas Kuusankosken Kisaa. Häntä valmensi Ilpo Saarela vuoteen 1991, jonka jälkeen hän vastasi itse valmennuksestaan. Torniainen sijoittui Genovan sisäratojen EM-kilpailuissa 1992 kolmanneksitoista tuloksella 17,75 m. Hän edusti Suomea aikuisten maaotteluissa vuosina 1988–1994 voittaen ulkoratamaaottelun Helsingissä 1991 ja hallimaaottelun Tampereella 1991 ja Tukholmassa 1992. Torniainen saavutti Kalevan kisoissa kultaa 1991, hopeaa 1992 sekä pronssia 1988, 1989, 1990 ja 1994. Sisäratojen SM-kisoissa hän voitti Suomen mestaruuden 1990, 1991 ja 1992 sekä pronssia vuosina 1989, 1995 ja 1996.FINNISH INDOOR CHAMPIONSHIPS www.gbrathletics.com Viitattu 23.5.2009 Ulkorataennätyksensä 19,36 m hän työnsi Hämeenlinnassa 21. toukokuuta 1995. Hallissa hän työnsi parhaimmillaan 19,04 Tukholmassa 4. helmikuuta 1992. Torniainen jäi dopingtestissä kiinni hormonien käytöstä 1996 saaden neljän vuoden kilpailukiellon. == Lähteet == Luokka:Suomalaiset kuulantyöntäjät Luokka:Dopingrikkomuksesta tuomitut suomalaiset Luokka:Dopingrikkomuksesta tuomitut yleisurheilijat Luokka:Vuonna 1965 syntyneet Luokka:Elävät henkilöt
Ensimmäinen viisivuotissuunnitelma

Ensimmäinen viisivuotissuunnitelma oli neuvostojohtaja Josif Stalinin vuonna 1928 aloittama ohjelma suunnitelmatalouden kehittämiseksi ja Neuvostoliiton muuttamiseksi. Tavoitteena oli tehdä Neuvostoliitosta teollistunut maa. ==Historia== Ensimmäisestä viisivuotiskaudesta tuli Neuvostoliiton suunnitelmatalouden toteuttamisen malli. Tarvittavan talouspolitiikan sisällöstä käytiin kommunistisen puolueen piirissä voimakasta keskustelua 1926–1928. Näin muodostui lähinnä kaksi eri lähestymistapaa, joista nopean raskaan teollistamisen linja voitti lähinnä siksi, että sitä pidettiin keinona puolustaa eristyksiin joutunutta maata ja poliittisesti sosialismiin oikeaoppisempana kuin markkinaehtoisempaa maaseudun yksityiseksi jättävä lähestymistapa. ===Hidasta teollistumista tai nopeaa raskasta teollistamista maaseudun kustannuksella=== Lähinnä Vladimir Bazarov, Vladimir Groman ja Nikolai Kondratjev kannattivat geneeristä lähestymistapaa, jonka mukaan suunnittelun tuli heijastaa taloudessa jo itsestään olevia suuntauksia. Teleologinen lähestymistapa korosti sitä, että suunnitelman pitää kurinalaisella toimeenpanolla aikaansaada rakennemuutosta haluttuun suuntaan. Tätä suuntausta kannattivat muun muassa Gleb Kržižanovski, Valerian Kuibyšev ja Stanislav Strumilin. Nikolai Buharin kannatti hidasta teollistamista. Linjaerimielisyydestä seurasi poliittisesti se, että Josif Stalin alkoi kutsua hidasta teollistamista kannattavia oikeistopoikkeamaksi. ==Tavoitteet ja toimeenpano== Ensimmäiseen viisivuotissuunnitelmaan liittyi oleellisesti elintarvikkeiden hintojen alentaminen ja pitäminen halpoina, mikä käytännössä tarkoitti maaseutuväestön tulojen vähentämistä siten, että muuttoliike raskaan teollisuuden edellyttämiin kaupunkeihin nopeutui. Raskaan teollisuuden investoinnit puolestaan toteutettiin ulkomaanlainoitta päinvastoin kuin esimerkiksi rautateiden rakentaminen Venäjän keisarikunnan loppuaikoina pääasiassa ranskalaisilla lainoilla, mikä oli tehnyt Venäjän riippuvaiseksi Ranskan tasavallasta, ja samalla johtanut siihen, ettei Venäjän keisarikunnan hallitus Nikolai II:n aikana eikä Venäjän väliaikaisen hallituksen aikana kyennyt irtautumaan sille kalliiksi käyneestä ensimmäisestä maailmansodasta, joka loppuvuoden 1916 ja vuoden 1917 kriisiytymisen vuoksi aiheutti keisarinvallasta luopumisen. Yksityistyneestä maataloudesta johtuen elintarvikkeiden vapaan kaupan loppumista korkein hinnoin vastustettiin, minkä vuoksi maatalouden kollektivisointi eli yksityisten maatilojen liittäminen osuustoimintamuotoisiksi tiloiksi, kolhooseiksi ja suurehkoiksi valtiontiloiksi, sovhooseiksi, tuli valtiolle välttämättömäksi tavaksi valvoa maataloutta ja elintarvikkeiden jakelua. Maatalouden kollektivisoinnissa käytettiin myös pakottavia menetelmiä, joista äärimmäinen oli Ukrainan nälänhätä 1932–1933, johon liittyvistä tapahtumista on eriäviä mielipiteitä edelleen Venäjän federaation ja Ukrainan tasavallan kesken. *
Michel Brière

Michel Brière (21. lokakuuta 1949 - 13\. huhtikuuta 1971) oli NHL- jääkiekkoilija, joka joutui auto-onnettomuuteen tulokaskautensa jälkeen ja menehtyi tajuihinsa tulematta 11 kuukautta tapahtuman jälkeen. ==Ura== Brière varattiin Pittsburgh Penguinsiin kolmannella varauskierroksella (numerolla 26 kaikkiaan) vuoden 1969 NHL-varaustilaisuudessa. Junioriurallaan Shawinigan Bruinsissa keskushyökkääjänä pelannut Brière teki 129 maalia ja keräsi 191 syöttöä (320 pistettä) 100 ottelussa. Pittsburghissa Brière saavutti tulokaskaudellaan 76 ottelussa 44 pistettä, liigan kaikista tulokaspelaajista kolmanneksi eniten. Kerätyt 32 syöttöpistettä olivat Penguins-pelaajista eniten. Pudotuspeleissä hän keräsi joukkueestaan eniten maaleja ja pisteitä viidellä maalillaan ja kahdeksalla pisteellään kymmenessä ottelussa. Pittsburgh taipui kuitenkin välierissä St. Louis Bluesille. Muutamaa viikkoa myöhemmin tulevia kesähäitään odottanut Brière ajoi Mercury Cougar -merkkisellä autollaan alkoholia nauttineena ulos tieltä kaksi ystäväänsä kyydissään, matkustajat selvisivät onnettomuudesta verrattain vaarattomin vammoin mutta kallonmurtuman saanut Brière kuljetettiin koomaan vaipuneena sairaalaan. Traagista kyllä, ambulanssi törmäsi matkalla nuoreen pyöräilijään Raymond Perreault'hon joka kuoli vammoihinsa. Neljästä aivoleikkauksesta huolimatta Brière ei enää herännyt koomasta ja kuoli 11 kuukautta myöhemmin sairaalassa keuhkokuumeeseen. Michel Brière on Mario Lemieux'n ohella ainoa Penguins-pelaaja, jonka numero on jäädytetty. Numero jäädytettiin virallisesti vasta 2001. LHJMQ-juniorisarja nimesi vuonna 1972 perustetun arvokkaimman pelaajan palkintonsa Trophée Michel-Brière Brièren mukaan. Brière ei tosin itse koskaan pelannut sarjassa, mutta hänen junioriseuransa Shawningan Bruins oli liittynyt siihen perustajajäsenenä vuonna 1969. == Lähteet == * * === Viitteet === Luokka:Kanadalaiset jääkiekkoilijat Luokka:Pittsburgh Penguinsin varaamat pelaajat Luokka:Vuonna 1949 syntyneet Luokka:Vuonna 1971 kuolleet
Gemini 12

Gemini 12 (virallisesti Gemini XII) oli NASAn Gemini-avaruusohjelman 10. miehitetty lento. Avaruuslento laukaistiin matkaan Cape Canaveralista 11. marraskuuta 1966 kello 20:46:33 UTC Titan II Gemini kantoraketilla. Paluulento laskeutui Atlantiin 15. marraskuuta 1966 kello 19:21:04 UTC. Avaruuslento oli Yhdysvaltain 18. miehitetty lento ja kaikkien aikojen 26. avaruuslento (mukaan lukien yli 100 km:n ylittäneet X-15 -lennot). Lennon kokonaiskesto oli 3 päivää, 22 tuntia, 33 minuuttia. ==Miehistö== *James "Jim" Arthur Lovell (2. avaruuslento) – Komentaja *Buzz Aldrin (1. avaruuslento) – Pilotti ==Varamiehistö== *Gordon Cooper (2. avaruuslento) – Komentaja *Eugene Cernan (1. avaruuslento) – Pilotti Edellisen Gemini-lennon päätyttyä avaruusohjelma ei ollut vielä todistanut, että astronautti voisi työskennellä helposti ja tehokkaasti avaruusaluksen ulkopuolella. Lentoa varten lisättiin uusia, parannettuja kiinnittimiä kapselin ulkopuolelle ja otettiin käyttöön uusi tekniikka - vedenalainen harjoittelu, mitä tultaisiin käyttämään kaikilla tulevilla avaruuslennoilla. Aldrinin 2 tuntia, 20 minuuttia kestänyt napanuorallinen avaruuskävely, minkä aikana hän valokuvasi avaruutta, nouti mikrometeoriittien kerääjän ja suoritti muita tehtäviä, todisti ainakin avaruuskävelyn toteuttamiskelpoisuuden. Kaksi muuta avaruuskävelyä sujui myös ongelmitta, kuten myös nyt jo rutiiniksi muodostunut lähestyminen ja telakoituminen Agena-rakettivaiheeseen (Agena target vehicle), mikä tehtiin "manuaalisesti" käyttäen aluksen tietokonetta ja karttoja lähestymistutkan vikaannuttua. Korkeammalle kiertoradalla nousu kuitenkin peruttiin Agenan booster-raketin ongelman vuoksi. Useat myöhemmät asiakirjat pitävät suurinta osa avaruuskävelyjen innovaatioista, kuten vedenalaista harjoittelua, Aldrinin ansiona. Gemini 12:n tavoitteena oli lähestyä ja telekoitua Agenaan, suorittaa kolme avaruuskävelyä, suorittaa liekaa käyttävä kiertoradan ylläpito, harjoitella telakoitumistoimenpiteitä käyttäen Agenan työntövoimajärjestelmää kiertoradan muuttamiseen ja demonstroida automaattista lähestymistä. Lisäksi suoritettiin 14 tieteellistä koetta, muun muassa sammakon alkioiden kasvatusta painottomuudessa ja erilaisia valokuvaustehtäviä. Paluulennolla avaruuskapselia ohjasi tietokone 4,8 km sivuun tavoitteesta. Gemini 12 -lentoa tukivat Yhdysvaltain puolustusvoimista 9775 henkilöä, 65 lentokonetta ja 12 laivaa. Paluukapseli on nykyään esillä Adler Planetariumissa Chicagossa. ==Aiheesta muualla== * Gemini 12 Mission Report (PDF) January 1967 * On The Shoulders of Titans: A History of Project Gemini: http://www.hq.nasa.gov/office/pao/History/SP-4203/cover.htm * Spaceflight Mission Patches: http://www.genedorr.com/patches/Intro.html * http://nssdc.gsfc.nasa.gov/database/MasterCatalog?sc=1966-104A * U.S. Space Objects Registry http://usspaceobjectsregistry.state.gov/search/index.cfm * Gemini 12 valokuvia * Gemini XII Cockpit in crosseyed-3D stereoview format Luokka:Gemini-ohjelma Luokka:Miehitetyt avaruuslennot Luokka:Vuoden 1966 avaruustoiminta
Puolan kansantasavalta

Puolan kansantasavalta () oli Puolan virallinen nimi vuodesta 1952 vuoteen 1990. Vaikka stalinistit ottivatkin valtion valtaansa heti vapautuksen natsi- Saksasta jälkeen vuonna 1944, valtion nimeä muutettiin vasta kahdeksan vuotta myöhemmin. Vaikka Puolan kansantasavalta oli virallisesti itsenäinen valtio, sen johtajat hyväksyttiin Kremlissä. Valtion käytännöt säädettiin Moskovassa, ja Puolan kansantasavallasta tuli itäblokin nukkevaltio, joka oli lähes kokonaan Neuvostoliiton vallassa. Neuvostoliitto vaikutti paljon myös itse valtiossa, ja puna-armeijalla oli aina joukkoja Puolassa (500 000 vuonna 1945, 135 000 vuonna 1955, 40 000 vuonna 1989). Neuvostoliiton kenraalien ja sotilaiden osuus Puolan asevoimista oli noin 80 %. Puolan yhdistyneestä työväenpuolueesta (, PZPR) tuli valtapuolue, ja Puolan kansantasavallasta tuli virallisesti kommunistinen valtio. == Historia == === Ensimmäiset vuosikymmenet === Toisen maailmansodan jälkeinen Puolan tasavalta (joka uudelleennimettiin vuonna 1952 Puolan kansantasavallaksi) hallitsi noin 20 prosenttia pienempää aluetta kuin ennen sotaa. Holokausti sekä Potsdamin konferenssissa hyväksytty miljoonien saksalaisten karkottaminen teki Puolasta käytännössä etnisesti homogeenisen valtion. Sodanjälkeinen Puola oli tuhottu: Varsova, Wrocław ja Gdańsk olivat raunioina ja yhteiskunnalliset olosuhteet olivat erittäin huonot. Suuret muuttoaallot Saksan entisiin alueisiin lännessä lisäsivät epävakautta. Bolesław Bierut, joka oli muodollisesti puolueeton mutta tosiasiallisesti entinen kommunisti, nousi valtionpäämieheksi Puolan presidenttinä. Kommunistisen hallituksen pääministeriksi puolestaan nousi Stanisław Mikołajczyk. Kansantasavallan ensimmäisinä vuosina Puolaa venäläistettiin: teollisuus kansallistettiin, ja yli 50 hehtaarin kokoiset yksityisomistuksessa olevat maat pakkolunastettiin. Władysław Gomułkan noustua Yhdistyneen työväenpuolueen ensimmäiseksi pääsihteeriksi – eli täten valtionpäämieheksi – hän sai Neuvostoliiton johtajan Nikita Hruštšovin vakuutettua omistautuneisuudestaan kommunismille sekä uudistusten tarpeelle kotimaassaan: Puolan ja Neuvostoliiton välillä tehtiin sopimuksia taloudellisesta ja sotilaallisesta yhteistyöstä, hirmuvaltaa lamaannutettiin, kollektivisointi lakkautettiin ja yhteydet länteen suurennettiin muun muassa vapaamman liikkumisen kannalta. == Katso myös == * Puolan historia 1945–1989 == Lähteet == == Aiheesta muualla == Luokka:Kommunismi Euroopassa Luokka:Kommunistiset valtiot Kansantasavalta Luokka:Sosialistiset valtiot
Gleb Kržižanovski

Gleb Maksimilianovitš Kržižanovski (24. tammikuuta (J: 12. tammikuuta) 1872 Samara, Venäjän keisarikunta – 31. maaliskuuta 1959 Moskova, Neuvostoliitto) oli venäläinen vallankumouksellinen ja neuvostoliittolainen poliitikko. Kržižanovski oli koulutukseltaan insinööri ja bolševikkipuolueen ensimmäisiä jäseniä. Hän työskenteli MOGES:issa (Moskovan kaupungin sähkövoimala, Sidorovich GES-1), joka oli lähellä hänen Sadovnitšeskajakadun asuntoaan, jossa pidettiin Neuvostoliiton teollistamiseen tarvitun sähköistämisohjelman GOELRO:n suunnittelukokoukset.The House of Gleb Krzhizhanovsky um.mos.ru, viitattu 17.7.2019 Kržižanovski oli puheenjohtajana komiteassa, joka suunnitteli GOELRO:n. Suunnitelma ja sen toimeenpano olivat mallina miten käytännössä toteutetaan sosialistista taloutta, josta oli keskussuunnittelulla eliminoitu epäjatkuvuutta aiheuttavat markkinavaihtelut ja jota käytettiin Neuvostoliiton jälkeenjääneisyyden umpeen kuromiseen. Vuosien 1926-1928 voimakkaassa talouspoliittisessa keskustelussa NEP-kauden lopulla hän kannatti teleologista lähestymistapaa, jonka mukaan taloussuunnittelun tuli heijastaa rakennemuutosta ja tavoitetiloja ennemmin kuin jo taloudessa itsessään vallitsevia suuntauksia. Käytännössä tämä tarkoitti tiukkojen tavoitteiden asettamista ja niiden kurinalaista valvomista Neuvostoliiton raskaaksi teollistamiseksi nopeasti maaseudun kustannuksella. Tästä oli seurauksen maatalouden kollektivisointi, koska maata yksityisesti omistavat viljelijät eivät suostuneet maataloustulon voimakkaaseen alentamiseen raskaan teollistamisen rahoittamiseksi omavaraisesti Neuvostoliiton kansallisin varoin ilman ulkomaanvelkaa. Kržižanovski oli Neuvostoliiton valtiollisen suunnittelukomitean Gosplanin puheenjohtaja 1921–1923 ja 1925–1930. Vallankumouksen alkuajoista Leninin ystävänä ollut Kržižanovski kirjoitti Leninin elämäkerran Velikii Lenin (Moskova, 1968).Lenin: A New Biograph (näyteteksti teoksesta Dmitri Volkogonov, Lenin: A New Biography, Erenow.net viitattu 17.7.2019 == Katso myös == * Ensimmäinen viisivuotissuunnitelma ==Lähteet== Luokka:Neuvostoliittolaiset poliitikot Luokka:Sosialistisen työn sankarit Luokka:GOELRO Luokka:Vuonna 1872 syntyneet Luokka:Vuonna 1959 kuolleet
Sotakommunismi

Sotakommunismi () oli Neuvosto-Venäjän talouskehityksen jakso sisällissodan vuosina kesäkuusta 1918 maaliskuuhun 1921. Siihen kuului yksityisyritysten pakkolunastus, koko Neuvosto-Venäjän teollisuuden kansallistaminen sekä viljan ja muun ruoan ylijäämän takavarikointi talonpojilta. Toimenpiteiden johdosta talonpojilla ei enää ollut kannustinta tuottaa ylijäämää, koska se vain takavarikoitaisiin. Tämän johdosta Neuvosto-Venäjän maataloustuotanto romahti ja kaupunkeihin tuli nälänhädän uhka. Kaupunkeihin perustettiin hätäisesti laajat hallintokoneistot valvomaan keskitettyä valtiollista taloutta. Se johti siihen, että työn tuottavuus ja teollisuuden tuotanto romahtivat. Neuvosto- Venäjän teollisuustuotanto oli vuonna 1921 romahtanut viidesosaan vuoden 1913 tasosta, ja kaupunkien työntekijöiden reaalipalkat olivat pudonneet kolmasosaan. Inflaatio teki setelirahasta arvotonta, minkä vuoksi valtio joutui turvautumaan hyödykkeiden ja palvelujen vaihtokauppaan ja jakeluun ilman rahan käyttöä. Tyytymättömyys valtion talouden tilaa kohtaan oli kasvanut vuoteen 1921 mennessä niin suureksi koko maassa, että puhkesi lakkoja ja mielenosoituksia. Kronstadtissa puhkesi lisäksi kapina. Sotakommunismin epäonnistumisen seurauksena Neuvosto-Venäjää johtaneet bolševikit ottivat käyttöön uuden NEP-talouspolitiikan, ja hylkäsivät väliaikaisesti tavoitteensa sosialistisesta talousjärjestelmästä. == Lähteet == == Aiheesta muualla == Luokka:Neuvostoliiton historia Luokka:Neuvostoliiton talous
Classic Motorshow (Lahti)

Classic Motorshow oli ajoneuvonäyttely Lahden messukeskuksessa 4.-5.5.2024. Se kokosi yhteen alan kalustoa ja toimijoita, menneiden vuosikymmenten klassikoita sekä arjen nostalgiaa, alan asiantuntijoita, merkkikerhoja, kauppiaita ja oheisohjelmaa. Näyttelyssä oli esillä yli 400 vähintään 25-vuotiasta ajoneuvoa: autoja, moottoripyöriä, mopoja, raskasta kalustoa, työkoneita, moottorikelkkoja, traktoreita, ym. ==Autoihin liittyviä eri vuosien näytteilleasettajia== *Fiat Abarth Team Finland *Helsingin Automuseo *Antin Automuseo *Ariel kerho *Audi Finland *Autohistoriallinen Seura *Autojoukot *Automobile Citroën *BMW Moottoripyöräkerho *Borgward seura *Cadillac Club of Finland *Classic Chevy Club of Finland *Classic Motocross Team Finland *Classic Trial Finland *Club Alfa Romeo Finland *Club Corvette of Finland *Club Renault de Finlande *Club Simca & Vedette Finland *Cosworth & RS Club Finland *Espoon Automuseo *European Speed & Rally Club *Finnish Hot Rod Association *Finnish Jaguar Drivers Club *Finnish Mopar Association *FSRA Finnish Streed Rod Association *Ford Freak Club Finland *Ford Mustang Owners Club of Finland *Glas Automobil Club International e. V. *GM-Cruisers *Gruppo Fiat Finlandia *Historic Race Finland *Historic Rally Club Finland *Lada Kerho *Lahden UA *Lahti British Classic Car Club *Lancia Club Finland *Mama's Classics 2009 *M. G. Car Club of Finland *Minu Club Flying Finns *Mobilia *Morgan Club of Finland *NCF Nissan Club of Finland *Oldsmobile Club of Finland *Opel 60's & 70's Club *Pietarsaaren Moottorimuseo *Lahti Historic Rally - Autourheiluseura Poppoo Team *Porsche Club Finland *Itä-Hämeen Panssarikilta *Rolls-Royce Enthusiaists Club *Rover Ystävät *Abarth Fun Club *Sports Car Club Finland *Steyr-Puch Finland *Suomen 2CV-Kilta *Suomen A Ford klubi *Suomen Automobiili-Historiallinen Klubi *Suomen BMW-kerho *Suomen Britti-Ford kerho *Suomen Gordini ja Alpine jaosto *Suomen Honda Kerho *Suomen IMP Kerho *Suomen kääpiöautoyhdistys *Suomen linja-autohistoriallinen seura *Suomen Mercedes-Benz Klubi *Suomen Moskvitsh-kerho *Suomen Škoda-kerho *Suomen Volkkariyhdistys *Suomen Volvokerho *SVS Neukkumasinistit *Toyota Club of Finland *Triumph Cars Club of Finland *Wanhat Masiinat ry *Vauxhall Bedford Club Finland *Vehoniemen Automuseo *Veteraani Volvo Lahti *Volga Club Finland ===Traktoreihin liittyviä näytteilleasettajia=== *Belarus-gruppa Finljandija *Fordson club Finland *Nuffield - Leyland Club Finland ===Moottoripyöriin, mopoihin tai skoottereihin liittyviä näytteilleasettajia=== *Husqvarna ja KTM *Jawasakki *Kalen talli *Salpausselän mopoharrastajat *SF Scooterfreaks == Lähteet == Luokka:Autonäyttelyt Luokka:Lahden tapahtumat
Alain de Changy

Alain Carpentier de Changy (5. helmikuuta 1922 Bryssel – 5. elokuuta 1994 Etterbeek) oli belgialainen F1-kuljettaja. Hän osallistui yhteen F1-osakilpailuun kaudella 1959, Monacon GP:hen. Hän kuitenkin karsiutui, eikä päässyt starttaamaan kilpailuun. == Lähteet == Luokka:Belgialaiset Formula 1 -kuljettajat Luokka:Formula 1 -kuljettajat, jotka eivät koskaan osallistuneet lähtöön Luokka:Vuonna 1922 syntyneet Luokka:Vuonna 1994 kuolleet
Bernard de Dryver

Bernard de Dryver (19. syyskuuta 1952 Bryssel) on entinen belgialainen F1-kuljettaja. Hän osallistui kahteen F1-osakilpailuun kausilla 1977–1978. Hän karsiutui molemmista, eikä päässyt ajamaan kilpailuissa. Dryver kilpaili Aurora UK F1 -mestaruussarjassa vuonna 1979. Hän saavutti useita palkintosijoja ollen neljäs MM-sarjassa. Dryver ajaa nykyään GT Racing -kilpailuissa. == Lähteet == Luokka:Belgialaiset Formula 1 -kuljettajat Luokka:Formula 1 -kuljettajat, jotka eivät koskaan osallistuneet lähtöön Luokka:Vuonna 1952 syntyneet Luokka:Elävät henkilöt
Yrjö Länsipuro

Yrjö Juhani Länsipuro (s. 18. huhtikuuta 1940 Lapua)Kuka kukin on 2007, s. 572. Otava 2006, ISBN 978-951-1-20606-4 on suomalainen diplomaatti, joka on toiminut Suomen ulkoasiainministeriössä osastopäällikkönä ja ulkoasiainneuvoksena. Vuoteen 1991 hän oli Yleisradion toimittajana, ja toimi muun muassa uutistoimituksen toimituspäällikkönä ja ulkomaankirjeenvaihtajana muun muassa MoskovassaSektori (1981–1987) ja Kaukoidän kirjeenvaihtajana asemapaikkanaan Hongkong (1988–1991).Kirjeenvaihtajana Kiinan muutoksessa Koulutukseltaan hän on yhteiskuntatieteiden kandidaatti. Vuosina 1992–1997 Länsipuro oli lehdistöneuvos Suomen Washingtonin-suurlähetystössä, josta siirtyi ulkoasiainministeriön lehdistö- ja kulttuuriosastolle (nykyinen viestintä- ja kulttuuriosasto) osastopäälliköksi vuosiksi 1997–2005. Hän on seurannut ulkoministeriössä tietoyhteiskuntaan liittyviä kansainvälisen hallinnon kysymyksiä ja oli vuosina 2007–2009 internetin nimi- ja osoitejärjestelmää ylläpitävässä ICANN-järjestössä sen presidentin strategiakomitean jäsenenä.Yrjö Länsipuro ICANN:n presidentin strategiakomiteaan UM:n lehdistötiedote 29.5.2007Presidentin strategiakomitean jäsenet 2009 ICANN viitattu 23.5.2009 Euroopan Kulttuurisäätiön Suomen osaston (EKSO) valtuuskunnassa hän oli 2006–2009. Yrjö Länsipuron poika on suomalainen vihreä poliitikko ja puutarhayrittäjä Janne Länsipuro. ==Lähteet== Luokka:Suomalaiset diplomaatit Luokka:Suomalaiset toimittajat Luokka:Ulkomaankirjeenvaihtajat Luokka:Ylen toimittajat Luokka:Vuonna 1940 syntyneet Luokka:Elävät henkilöt
Masinistit

Masinistit ry (entinen Fordson club Finland ry) on veteraanitraktori- ja konekerho, joka on erikoistunut on Fordin tytäryhtiön, Ford & Sonin valmistamiin Fordson-traktoreihin. Yhdistys on perustettu 1997. Yhdistyksellä oli elokuussa 2008 noin 440 jäsentä kuudessa maassa. ==Kunnostaminen ja entisöinti== Yhdistyksen jäsenet ovat sen olemassaolon aikana kunnostaneet ja entisöineet kymmeniä traktoreita. ==Julkaisutoiminta== Yhdistyksen julkaisutoimintaan kuuluu tiedotteen lisäksi erikoislehti Fordson-Farming, jossa on käsitelty Fordson-Major E27N:ää, Fordson N:ää, Fordson F:stä sekä Fordson-Majoreista sekä Fordson-Major Dextasta kertova painokset. ==Näyttelyt ja tapahtumat== Yhdistys järjestää vuosittain Uudenmaan maaseutuopistolla Rauta ja Petrooli -tapahtuman syyskuussa, jossa esitellään vanhoja traktoreita, moottorisahoja, maamoottoreita ja vanhoja maatalouskoneita näytöksissä. ==Aiheesta muualla== * Masinistit.com – Fordson club Finland Luokka:Fordson Luokka:Suomalaiset kulttuurijärjestöt
Vähä-Ruohonen

Vähä-Ruohonen on Kiiminkijoen vesistöalueeseen kuuluva järvi Juorkunassa Utajärvellä Pohjois-Pohjanmaan maakunnassa. Siihen tulee pohjoisesta Iso- Ruohosesta alle kilometrin mittainen Välijoki, järven laskujoki taas on Kivijärveen menevä Kokkojoki. Järven rannalla on kaksi asuinpaikkaa, pohjoisrannan Paloranta ja etelän puolella Salo, jonne tulee Kivijoen ylittävä pistotie Olvasjärventieltä lounaasta. Järven koillis- ja itäpuolella, jonne ei ole tieyhteyttä, on suuri Äyrisuo. == Lähteet == Luokka:Kiiminkijoen vesistö Luokka:Utajärven järvet
Big Buck Bunny

Big Buck Bunny on 30. toukokuuta 2008 julkaistu lyhytanimaatio, joka kertoo isosta kiltistä jäniksestä. Se on niin kutsuttu avoin elokuva. Elokuva ja sen nettisivut on julkaistu Creative Commons Nimeä 3.0 -lisenssillä. Vapaan levittämisen lisäksi kaikki sen tekemiseen tarvittavat Blender-3D-mallit ja pintakuvioinnit sekä musiikit ja äänitehosteet ovat kaikkien saatavilla ja käytettävissä. Elokuussa 2008 julkaistu samoihin hahmoihin perustuva avoimen lähdekoodin peli Yo Frankie! tuotettiin ja julkaistiin samoin periaattein. Elokuvan ja pelin tuotannon takana on Blender-animointiohjelman kehitystä koordinoiva Blender Foundation -säätiö ja Blender-yhteisö. Saman tuotantoryhmän aiempi elokuva on vuonna 2006 julkaistu Elephants Dream. == Elokuva == == Lähteet == ==Aiheesta muualla== *Viralliset kotisivut Luokka:Animaatioelokuvat Luokka:Vuoden 2008 elokuvat Luokka:Alankomaalaiset lyhytelokuvat
Kalju-uakari

Kalju-uakari (Cacajao calvus) on Brasiliassa elävä kädellislaji. == Taksonomia == Uakarien suvun (Cacajao) taksonomiaa on selvitetty 2000-luvulla, ja monet taksonit, joita aiemmin pidettiin kalju-uakarin alalajeina, on erotettu omiksi lajeikseen. Kalju-uakarin kaltaisia lajeja on nykyään viisi, jotka varsinaisen kalju-uakarin (Cacajao calvus) lisäksi ovat Cacajao amuna, Cacajao novaesi, Cacajao rubicundus ja Cacajao ucayalii. == Ulkonäkö ja koko == Kalju-uakari painaa 2,3–3,5 kiloa. Sen pään ja vartalon yhteispituus on 36–57 senttimetriä; häntä on vain 14–19 senttimetriä pitkä. Kalju-uakarin naama on karvaton, punainen ja litteä, sieraimet selvästi erossa toisistaan. Vartaloa peittää takkuinen karva. == Elintavat == Kalju-uakari on erikoistunut várzea-tyypin joenvarsimetsiin, mistä se löytää ravinnokseen siemeniä ja hedelmiä. == Lähteet == == Aiheesta muualla == * ITIS: Cacajao calvus Luokka:Apinat
Naulauslevy

thumb|250px|Naulauslevyjä lintutornin portaissa. Naulauslevy eli reikälevy on levymäinen teräskappale, mahdollisesti sinkitty, jossa on useita reikiä naulaamista varten. Naulauslevyjä on saatavilla useita eri kokoja muotoa, suoria ja erilaisiin kulmiin taivutettuja. Niitä käytetään tyypillisesti liitettäessä yhteen puurakenteiden osia, esimerkiksi jos ei haluta tehdä erillisiä kulmaliitoksia tai pitkien rakenteiden jatkoliitoksia. Naulauslevyt ovat tulleet yleisiksi kattoristikoiden teossa mutta sentyyppinen levy voi olla myös valmiiksi integroituna kattoristikossa. ==Aiheesta muualla== *VTT: naulauslevyillä tehtyjen kattoristikoiden riskeistä Luokka:Kiinnitystarvikkeet
Lydia

Lydia voi viitata seuraaviin: * Lyydia, muinainen valtakunta ja alue Vähässä- Aasiassa * Lyydia tai Lydia, naisten etunimi * Lydia (peli), vuoden 2017 videopeli
Timo-oja

Timo-oja on Kiiminkijoen vesistöön kuuluva pieni joki Utajärven Juorkunassa. Se lähtee Iso-Timosesta ja laskee Marttisjärveen. Joen pituus on viitisen kilometriä ja putouskorkeus 2,1 metriä. Joki ylittää Olvasjärventien Ojalan talon kohdalla. Luokka:Kiiminkijoen vesistö Luokka:Utajärven joet
Hiromu Nonaka

Hiromu Nonaka (20. lokakuuta 1925 – 26. tammikuuta 2018Hiromu Nonaka, Abe critic and former government spokesman, dies at 92 ) oli japanilainen LDP- puolueen poliitikko. Hän oli hallituksen kakkosmiehenä 1990-luvulla. Nonaka on taustaltaan burakulainen, mitä hän ei ole salannut, mutta siitä on ollut hänelle uralla haittaa, sillä hänen asemansa olisi antanut normaalisti mahdollisuuden nousta pääministeriksi. Hän toimi vuosina 1994–1995 Tomiichi Murayaman hallituskaudella sisäministerinä ja kansallisen turvallisuuskomission johtajana. Hallituksen pääsihteeri hän oli 1998–1999 Keizo Obuchiin hallituskaudella, ja vuonna 1999 Okinawan kehitysviraston johtaja.Coalition cabinet formed viitattu 23.5.2009 ==Lähteet== ==Aiheesta muualla== *Profile of Hiromu Nonaka Luokka:Japanin ministerit Luokka:Sisäministerit Luokka:Japanilaiset poliitikot Luokka:Vuonna 1925 syntyneet Luokka:Vuonna 2018 kuolleet
Julio Borges

Julio Andrés Borges Junyent (s. 22. lokakuuta 1969) on venezuelalainen poliitikko. Hän valmistui Andrés Bellon katolisesta yliopistosta vuonna 1992. Myöhempiä opintoja hän suoritti Boston Collegessa ja Oxfordin yliopistossa.http://www.lideresenvenezuela.com/politicosjulioborgesenglish.html Hän johtaa Primero Justicia -puoluetta ja oli alun perin ehdokkaana vuoden 2006 presidentinvaaleissa. Hän on myös istunut kansalliskokouksen () jäsenenä. == Lähteet == Borges, Julio Borges, Julio Borges, Julio
Tony Bill

pienoiskuva|Tony Bill vuonna 1977. Gerard Anthony "Tony" Bill (s. 23. elokuuta 1940) on yhdysvaltalainen näyttelijä, ohjaaja ja tuottaja. Hänet tunnetaan muun muassa elokuvasta Puhallus (1973), jonka hän tuotti yhteistyössä Michael Phillipsin ja Julia Phillipsin kanssa. Kyseinen elokuva toi kolmikolle Oscar- palkinnon. Elokuvanäyttelijän uransa Bill aloitti vuonna 1963, ja ensimmäisen ohjauksensa (My Bodyguard) hän teki vuonna 1980. Bill valmistui vuonna 1962 Notre Damen yliopistosta humanististen tieteiden kandidaattina. Hän on pitänyt elokuvatyönsä ohella ravintolaa Kaliforniassa.http://www.tcm.com/tcmdb/participant.jsp?spid=16135≋=148392 == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Vuonna 1940 syntyneet Luokka:Elävät henkilöt
Apajilla

__NOTOC__ Apajilla on Jukka Poika ja Jenkkarekka -nimisen reggae-yhtyeen toinen studioalbumi. Se julkaistiin 5. huhtikuuta 2006. Albumin kappale "Massii" oli ladattavissa yhtyeen kotisivuilta. Mitään valvontaa maksun suhteen ei ollut, ja sivuilla olleen rehellisyysindeksin mukaan noin 20 prosenttia lataajista maksoi singlestä. Albumi nousi Suomen virallisen listan sijalle 21. == Kappaleet == # # # # # # # # # # # # == Arvostelut == * Desibeli.net: Desibeli.net: Levyarvio * Noise.fi: Noise.fi: Levyarvio * Soundi: Soundi: Levyarvio == Lähteet == Luokka:Vuoden 2006 albumit Luokka:Jukka Poika ja Jenkkarekka -yhtyeen albumit
Vapautunut viihdyttäjä

__NOTOC__ Vapautunut viihdyttäjä on Jukka Poika ja Jenkkarekka -nimisen reggae-yhtyeen ensimmäinen studioalbumi. Se julkaistiin 22. lokakuuta 2004. Albumi nousi Suomen virallisen listan sijalle 34. == Kappaleet == # # # # # # # # # # # # == Arvostelut == * Nyt.fi: Nyt.fi: Levyarvio * Soundi: Soundi: Levyarvio == Lähteet == == Aiheesta muualla == * Luokka:Vuoden 2004 esikoisalbumit Luokka:Jukka Poika ja Jenkkarekka -yhtyeen albumit
Brenda Helser

Brenda Mersereau Helser de Morelos () oli yhdysvaltalainen uimari ja olympiavoittaja. Helser voitti Lontoon kesäolympialaisissa 1948 kultaa 4 × 100 metrin vapaauintiviestistä, yhdessä Marie Corridonin, Thelma Kalaman ja Ann Curtisin kanssa. Uintiuransa jälkeen Helser meni naimisiin ranskalaisen de Morelosin kreivin kanssa. Helser edusti uintiurallaan Los Angeles Athletic Clubia. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1924 syntyneet Luokka:Vuonna 2001 kuolleet
Gerald Feinberg

Gerald Feinberg (27. toukokuuta 1933 – 21. huhtikuuta 1992https://physicstoday.scitation.org/doi/pdf/10.1063/1.2808794) oli Columbian yliopistossa toiminut yhdysvaltalainen fyysikko ja futuristi. Feinbergiltä on peräisin termi takioni, teoreettinen valoa nopeammin kulkeva hiukkanen, jonka hän esitteli julkaisussaan On the possibility of faster-than- light particles. Feinberg analysoi takioneiden kvanttikenttäominaisuuksia, ennusti myonin neutriinon olemassaolon sekä kannatti kryoniikkaa julkisena palveluna. ==Lähteet== Luokka:Yhdysvaltalaiset fyysikot Luokka:Futuristit Luokka:Vuonna 1933 syntyneet Luokka:Vuonna 1992 kuolleet
Jukka Poika ja Kompostikopla (albumi)

__NOTOC__ Jukka Poika ja Kompostikopla on samannimisen reggaeyhtyeen ensimmäinen studioalbumi. Se julkaistiin 19. syyskuuta 2003 Wolframin kautta. Albumi nousi Suomen virallisen listan sijalle 23. == Kappaleet == # # # # # # # # # # # # # == Tuotanto == * Zarkus: 1 * Bommitommi: 2, 4, 5, 6, 8, 9, 10, 11, 12 * Samuli Kosminen: 3, 13 * Nopsajalka: 7 == Arvostelut == * Soundi: Soundi: Levyarvio ==Lähteet== == Aiheesta muualla == * Meteli.net Luokka:Vuoden 2003 esikoisalbumit Luokka:Jukka Pojan albumit
Lee Ho-seong

Lee Ho-seong (; 17. heinäkuuta 1967 – 10. maaliskuuta 2008) oli eteläkorealainen baseballpelaaja. Hän pelasi yli vuosikymmenen ammattilaisena Haitai Tigers -seurassa, joka nykyään tunnetaan nimellä Kia Tigers. Vetäydyttyään Lee siirtyi liikealalle ja sai petossyytteen. Vuonna 2008 hän teki itsemurhan hukuttautumalla surmattuaan naisystävänsä Kim Yeon-sukin ja tämän kolme 13–20-vuotiasta tytärtä. Lee oli joutunut ykkösepäillyksi surmista uhrien kadottua salaperäisesti helmikuun aikana. Viimeksi uhrit olivat olleet varmuudella elossa 18. helmikuuta. == Lähteet == Luokka:Eteläkorealaiset baseballpelaajat Luokka:Eteläkorealaiset murhaajat
Ann Curtis

Ann Elisabeth Curtis-Cuneo (6. maaliskuuta 1926 San Francisco, Kalifornia – 26. kesäkuuta 2012 San Rafael, Kalifornia) oli yhdysvaltalainen uimari ja olympiavoittaja. Curtis voitti Lontoon kesäolympialaisissa 1948 kultaa 400 metrin vapaauinnista ajalla 5.17,8 sekä 4 × 100 metrin vapaauintiviestistä, jälkimmäisen yhdessä Marie Corridonin, Thelma Kalaman ja Brenda Helserin kanssa. Lisäksi hän sijoittui hopealle 100 metrin vapaauinnissa ajalla 1.06,5 hävittyään matkan voittaneelle Tanskan Greta Andersenille vain kaksi sekunnin kymmenystä. Uintiuransa jälkeen Curtis toimi uintivalmentajana omaa nimeään kantaneessa uintikoulussa. Hän asui Kaliforniassa yhdessä miehensä Gordon Cuneon kanssa. Curtis kuoli 26. kesäkuuta 2012, 86-vuotiaana. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1926 syntyneet Luokka:Vuonna 2012 kuolleet
Teeline

Teeline on englantilaisen James Hillin kehittämä pikakirjoitusjärjestelmä,Butler, s. 1 jota käytetään erityisesti Britanniassa.Daniels, Peter T.: Shorthand. Teoksessa James Hill toimi Pitmanin pikakirjoitusjärjestelmän opettajana ja kehitti samalla helpommin opittavaa järjestelmää. Järjestelmän oppikirja Teeline: a method of fast writing julkaistiin vuonna 1968. Teelinessa sanat pikakirjoitetaan pääsääntöisesti niiden kirjoitusasun eikä ääntämisen mukaan. Järjestelmän nopeus perustuu kahteen pääperiaatteeseen: ymmärtämisen kannalta tarpeettomat kirjaimet voidaan jättää pois, ja kirjoitusmerkit ovat yksinkertaisempia kuin tavallisessa kirjoituksessa.Butler, s. v–vi ==Lähteet== * ===Viitteet=== Luokka:Pikakirjoitus